Letisko Trenčín

Letisko Trenčín (ICAO kód: LZTN, IATA kód: QRN) je neverejné letisko na juhozápadnom okraji Trenčína, ktoré slúži na vojenskú a civilnú prevádzku na frekvencii 132.015 MHz pod volacím znakom Trenčín prevádzka. Nachádza sa v blízkosti Biskupíc, mestskej časti Trenčína, na ľavej strane Váhu vo výške 206 m n. m. Letisko má 3 dráhy: 2 trávnaté (75 × 1 000 m) a 1 betónovú (30 × 2 000 m). V areáli letiska sídlia Letecké opravovne Trenčín, miestny aeroklub a ďalšie organizácie a spoločnosti. V roku 1998 sa tu konali XIX. majstrovstvá sveta v leteckej akrobacii. Od roku 2004 sa v areáli letiska v lete každoročne koná hudobný festival Pohoda. V roku 2013 sa na letisko v Trenčíne taktiež presunul hudobný festival Beefree. Od roku 2022 sa na letisku koná aj hudobný festival Grape. Iné projekty Commons ponúka multimediálne súbory na tému Letisko Trenčín